**Ftesë publike për aplikimin e kandidatëve për instruktorë**

Enti republikan për statistika hap Ftesë publike për të gjithë kandidatët e interesuar që në periudhën prej **24 qershor** (nga ora 9.00) deri më **3 korrik, 2022** (deri në ora 20.00) të aplikojnë për punë instruktori për nevoja të realizimit të **Regjistrimit të popullsisë, amvisërive dhe banesave në vitin 2022**.

Kandidatët e interesuar mund të aplikojnë vetëm në **formë elektronike duke plotësuar aplikacionin** në faqet e internetit në Entin republikan për statistika [www.stat.gov.rs](http://www.stat.gov.rs) dhe [popis2022.stat.gov.rs](http://www.popis2022.stat.gov.rs).

**Detyrat e instruktorit**

Instruktorët kanë obligim të marrin pjesë në trajnimin pesëditor, të përvetësojnë metodologjinë e Regjistrimit dhe punës në aplikacionet për grumbullimin e të dhënave dhe monitoringut, të realizojnë trajnimin pesëditor me kandidatët për regjistrues dhe në territorin për të cilin janë përgjegjës të përcjellin rrjedhën e regjistrimit, të kontrollojnë punën e regjistruesve të cilët iu janë caktuar, ti japin udhëzimet e duhura dhe ti ndihmojnë në punën dhe zgjidhjen e situatave problematike gjatë regjistrimit. Në fillim, një instruktor është përgjegjës për monitorimin e punës së shtatë regjistruesve.

**Periudha e angazhimit**

nga 23 gusht deri më 31 tetor, 2022

Vërejtje: gjatë kohës së trajnimit të kandidatëve për regjistrues, të përgatiten për punë në terren dhe gjatë realizimit të Regjistrimit në terren, caktimi i orarit të punës bëhet në përputhje me Planin e aktiviteteve dhe mund të përfshijë edhe punë gjatë vikendit.

**Kushtet e përgjithshme të cilat duhet ti plotësojë kandidati:**

* të ketë shtetësi të Republikës së Serbisë;
* vendbanim ose vendqëndrim të paraqitur në Republikën e Serbisë;
* të ketë mbushur së paku 18 vjeç në momentin e plotësimit të aplikacionit;
* të ketë mbaruar të paktën shkollën e mesme katërvjeçare;
* të mos jetë dënuar me burg prej më së paku gjashtë muaj, ndaj kandidatit të mos jetë inicuar ndonjë hetim dhe kundër kandidatit të mos jetë inicuar procedim penal.

**Kushtet e posaçme të cilat duhet ti plotësojë kandidati:**

* të posedojë aftësi pune në kompjuter (MS Office, internet) – parashikohet testimi i kandidatëve;
* të ketë mundësi përdorimi të kompjuterit të vet dhe të ketë qasje në internet gjatë periudhës së angazhimit.

Me kandidatët e përzgjedhur lidhet:

* **Kontratë për punë të përkohshme dhe të kohëpaskohshme** (personat e papunësuar, personat e punësuar me kohë pune të pjesshme, pensionerë pleqërie) ose
* **Kontratë për punë plotësuese** (personat e punësuar me kohë pune të plotë tek punëdhënësi tjetër, respektivisht punëdhënësi i të cilit nuk është Republika e Serbisë).

**SHËNIM I RËNDËSISHËM:** Enti nuk mbanë përgjegjësi për humbjen eventuale të së drejtës së punësimit që mund të ndodhë për shkak të ndryshimeve në statusin e tyre të punësimit dhe përfitimet e punësimit (p.sh.: pezullimi i pagesës së pensionit familjar, kompensimi për raste papunësie, etj.).